“Настаўнік года” — гэта своеасаблівы экзамен, здаваць які давядзецца як прафесіяналам са шматгадовым стажам, так і тым, хто яшчэ нядаўна прыйшоў у школу маладым спецыялістам, але за кароткі час здолеў даказасць сваю дасведчанасць і адданасць выкладчыцкай справе. Творчыя самапрадстаўленні, майстар-класы, адкрытыя ўрокі ў незнаёмых класаў, прэзентацыі… Тыя, хто справіцца з усімі іспытамі на выдатна, прадставяць Сенненшчыну на абласным этапе конкурсу, а таксама папоўняць рады членаў клуба “Залаты колас”, які аб’ядноўвае лепшых прадстаўнікоў педагагічнай супольнасці раёна. Між іншым, 2017 год для прафесійна-творчага аб’яднання з’яўляецца юбілейным. За 10 гадоў свайго існавання клуб правёў 17 семінараў з правядзеннем адкрытых урокаў і майстар-класаў.